এত অর্থ খরচ করা হচ্ছে, তা নিয়ে রবিবারই প্রশ্ন তুলেছিলেন প্রাক্তন ভারত অধিনায়কক বিষাণ সিংহ বেদী।
সোমবার একই সুর শোনা গেল বম্বে হাইকোর্টের বিচারপতিদের গলাতেও। যেকানে স্পষ্ট করে জানানো হল, যে পদ্ধতিতে আইপিএলের নিলাম হচ্ছে তা নতুন প্রজন্মের ক্রিকেটারদের মানসিকতা নষ্ট করে দিচ্ছে। শুধু তাই নয়। যেভাবে বিপুল পরিমাণ অর্থ ব্যয় হচ্ছে তাতে আইপিএল এখন আর নির্মল বিনোদনের মধ্যে সীমাবদ্ধ নেই।
বিচারপতি এস সি ধর্মাধিকারী এবং ভারতী দাংরের ডিভিশন বেঞ্চ বলেছে, ‘যে সমস্ত ক্রিকেটার এখনও পর্যন্ত দেশের হয়ে ক্রিকেটই খেলল না, তারা একটা টুর্নামেন্ট খেলে পাঁচ থেকে দশ কোটি টাকা উপার্জন করে ফেলবে, সেই ছবিটা কোনও অবস্থাতেই স্বাস্থ্যকর নয়। আইপিএলকে এখন আর নির্মল বিনোদন বলে গ্রহণ করা যাচ্ছে না। এটা শুধুমাত্র অর্থ উপার্জন করার বড় মঞ্চে পরিণত হয়েছে’। ডিভিশন বেঞ্চের দাবি, এই দেশের তরুণ ক্রিকেটারেরা শুধমাত্র অর্থ উপার্জনের জন্যই এই আইপিএলে খেলার জন্য আগ্রহী হয়ে পড়েছে। ফলে আইপিএলের স্বচ্ছতা নিয়েও জোরাল প্রশ্ন উঠতে শুরু করেছে।
বিচারপতি ধর্মাধিকারী প্রশ্ন তুলেছেন, ২০১৫ সালে ‘ফেমা’ আইন লঙ্ঘন করে নির্বাসিত আইপিএল কমিটির চেয়ারম্যান ললিত মোদীর বিরুদ্ধে যে মামলা দায়ের করা হয়েছিল, তা নিয়ে কেন চূড়ান্ত কোনও পদক্ষেপ করা গেল না? এনফোর্সমেন্ট ডিরেক্টরেটের প্রতিনিধি হিসাবে উপস্থিত থাকা অনিল িসংহকে ডিভিশন বেঞ্চ জানিয়েছে, ফেমা আইন লঙ্ঘন করার বিষয়ে অতীতে আইপিএল কমিটির বিরুদ্ধে যে অভিযোগ জানানো হয়েছিল তা নিয়ে ফের সক্রিয়তা দেখাতে। মোদীর তরফের আইনজীবী আসপি চিনোয়কে এদিন বিচারপতিরা প্রশ্ন করেন, ভবিষ্যতে মামলার স্বার্থে ললিত মোদীকে ডাকা হলে তিনি কী আদালতের সামনে উপস্থিত হবেন! মঙ্গলবারও  এর শুনানি হবে।